
Parlamentul  României

Camera  Deputaţilor
Comisia pentru Sănătate şi Familie
                 Nr. 28/ 170 / 13 aprilie    2005 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind instituirea unor măsuri financiare pentru îmbunătăţirea asistenţei medicale ( PLX. 111 /2005), aprobat de Senat în şedinţa din 24 martie 2005  şi trimis comisiei pentru examinare, în fond, în procedură de urgenţă, cu adresa nr.PLX. 111 din  30 martie 2005, care înlocuieşte raportul nr.28/149/ 1 aprilie 2005 ,   Camera Deputaţilor fiind  Cameră decizională.
La întocmirea raportului de înlocuire, comisia a avut în vedere avizul Comisiei juridice, de disciplină şi imunităţi nr.PLX. 111/5.04.2005, precum şi avizul Consiliului Legislativ nr.177 din 8.03.2005.

De asemenea, Comisia pentru sănătate şi familie şi-a însuşit  punctele de vedere ale Ministerului Sănătăţii , Ministerului  Finanţelor Publice, Casei Naţionale de Asigurări de Sănătate ,  Casei Asigurărilor de Sănătate a Ministerului Transporturilor, Construcţiilor şi Turismului şi  Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti exprimate în şedinţa comisiei din ziua de 12.04.2005.

În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

               PREŞEDINTE,                                               SECRETAR,

 DEP.ACAD.DR.MIRCEA IFRIM          DEP.DR.DIACONESCU RENICĂ

Parlamentul  României

Camera  Deputaţilor
Comisia pentru Sănătate şi Familie
                            Nr. 28/170/ 13 aprilie   2005

R A P O R T  DE  ÎNLOCUIRE 

asupra proiectului de Lege privind instituirea unor măsuri financiare pentru îmbunătăţirea asistenţei medicale

( PLX.  111/2005)
1. Cu adresa nr.PLX. 111  din  30 martie  2005, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege privind instituirea unor măsuri financiare pentru îmbunătăţirea asistenţei medicale  ( PLX.   111 /2005) . În şedinţa Plenului Camerei Deputaţilor din 11.04.2005 s-a cerut retragerea la comisie  a proiectului de lege pentru a se avea încă o discuţie cu Ministerul Sănătăţii , Ministerul Finanţelor Publice şi Casa Naţională de Asigurări de Sănătate şi pentru a se discuta un nou amendament depus de dl.dep.dr.Paveliu Sorin care schimbă conţinutul proiectului de lege.
Dezbaterile s-au desfăşurat în prezenţa dl.prof.dr.Mircea Cinteză, ministrul sănătăţii, dl.senator prof.dr.Dan Sabău, preşedintele Comisiei pentru sănătate, ecologie şi sport a Senatului, dl.Moise Popescu, reprezentantul Ministerului  Finanţelor Publice delegat de către ministrul finanţelor publice şi dl.conf.dr.Cristian Vlădescu, preşedintele Casei Naţionale de Asigurări de Sănătate .

La întocmirea raportului de înlocuire comisia a avut în vedere  avizul Comisiei juridice, de disciplină şi imunităţi nr.PLX. 111/5.04.2005, precum şi avizul Consiliului Legislativ nr.177 din 8.03.2005 .

De asemenea, Comisia pentru sănătate şi familie şi-a însuşit  punctele de vedere ale Ministerului Sănătăţii , Ministerului  Finanţelor Publice, Casei Naţionale de Asigurări de Sănătate ,  Casei Asigurărilor de Sănătate a Ministerului Transporturilor, Construcţiilor şi Turismului şi  Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti exprimate în şedinţa comisiei din ziua de 12.04.2005.

Proiectul de lege cuprinde reglementări privind achitarea din bugetul Fondului  naţional unic de asigurări sociale de sănătate a sumelor reprezentând contravaloarea medicamentelor eliberate în tratamentul ambulatoriu şi a serviciilor medicale prestate care depăşesc valoarea contractată în anul 2004 de către casele de asigurări de sănătate cu furnizorii de medicamente şi servicii medicale .

Având în vedere că este necesară crearea cadrului legal prin care Casa Naţională de Asigurări de Sănătate să poată deconta, prin casele de asigurări de sănătate, depăşirea valorilor contractuale, comisia propune Plenului Camerei Deputaţilor spre dezbatere şi aprobare proiectul de lege,  care face obiectul raportului de înlocuire .

2. Proiectul de lege face parte din  categoria legilor ordinare , potrivit prevederilor articolului 73 din Constituţia României, republicată.

3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor  : dl.prof.dr.Mircea Cinteză, ministrul sănătăţii, dl.Ervin Szekely , secretar de stat, Ministerul Sănătăţii, dl.dr.Cristian Vlădescu, preşedinte , Casa Naţională de Asigurări de Sănătate, dl.Vasile Ciurchea, director general, Casa Naţională de Asigurări de Sănătate , dl.Moise Popescu, director, Direcţia buget, Ministerul Finanţelor Publice , doamna Gabriela Ion, preşedinte,  Casa Asigurărilor de Sănătate a Ministerului Transporturilor, Construcţiilor şi Turismului, dl.Marin Agache, director economic, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti    .

4. La lucrările comisiei din data de 12.04.2005 , din totalul de 15 membri, au fost prezenţi 14 deputaţi. 

5. Proiectul de lege a fost adoptat de Senat în şedinţa din 24 martie 2005.

6. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În cadrul dezbaterilor din comisie toţi cei invitaţi, inclusiv dl.senator prof.dr.Dan Sabău, preşedintele Comisiei pentru sănătate, ecologie şi sport a Senatului, au susţinut proiectul de lege al Guvernului.

În consecinţă, amendamentul propus de către dl.dep.dr.Paveliu Sorin ( Grup Parlamentar al PNL ) a fost respins cu 9 voturi pentru, 1 împotrivă şi 2 abţineri.

În urma dezbaterii, Comisia pentru sănătate şi familie propune Plenului Camerei Deputaţilor admiterea în forma înaintată de către Senat a proiectului de Lege privind instituirea unor măsuri financiare pentru îmbunătăţirea asistenţei medicale  ( PLX.   111 /2005).
AMENDAMENTE RESPINSE

În urma dezbaterii, Comisia pentru sănătate şi familie a respins următoarele amendamente:
	Nr.

crt.
	Text iniţial
	Amendamentul propus 

şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	Titlul legii

	Dl.dep.dr.Paveliu Sorin ( Grup Parlamentar al PNL )    a propus ca titlul legii să se reformuleze după cum urmează:

„Lege pentru rectificarea bugetului de stat pe anul 2005”


	a) Argumente pentru susţinerea amendamentului: Articolul unic vizează angajamente legale ale anului 2005, afectând fonduri publice ale unei anumite destinaţii, în limita creditelor bugetare aprobate, fiind reglementări specifice exerciţiului bugetar care sunt cuprinse în legea bugetului de stat.
b) Argumente pentru respingerea amendamentului: Obiectul ordonanţei de urgenţă îl reprezintă unele măsuri financiare pentru asigurarea continuităţii în derularea unor acţiuni în domeniul sănătăţii.

	Camera Deputaţilor.

	2.
	Articol unic
	Dl.dep.dr.Paveliu Sorin ( Grup Parlamentar al PNL )   a propus ca articolul unic care devine art.1 să se reformuleze după cum urmează:

„Art.1. – Sumele reprezentând contravaloarea medicamentelor eliberate în tratamentul ambulatoriu şi a serviciilor medicale prestate, care depăşesc valoarea contractată în anul 2004 de către casele de asigurări de sănătate judeţene, respectiv a municipiului Bucureşti, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi Casa Asigurărilor de Sănătate a Ministerului Transporturilor, Construcţiilor şi Turismului cu furnizorii de medicamente şi servicii medicale se cuprind în angajamentele legale ale anului 2005. Limita angajamentelor legale este în valoare de 3.515 miliarde lei.”

	a) Argumente pentru susţinerea amendamentului: Nu se specifică limita în care puteau fi efectuate angajamente.

b) Argumente pentru respingerea amendamentului: Această precizare nu este necesară.

	Camera Deputaţilor.

	3.
	____
	Dl.dep.dr.Paveliu Sorin ( Grup Parlamentar al PNL ) a propus să se introducă un nou text ca art.2 cu următorul cuprins:

„Art.2. – Plafoanele maxime în limita cărora se autorizează Casa Naţională de Asigurări de Sănătate să efectueze plăţi în anul 2005 din bugetul Fondului  naţional unic de asigurări sociale de sănătate pe anul 2005, în contul angajamentelor menţionate la art.1 şi în limita bugetului aprobat, se vor propune de Casa Naţională de Asigurări de Sănătate şi vor fi avizate de Ministerul Sănătăţii şi Ministerul Finanţelor Publice .”
Comisia a propus respingerea amendamentului cu 9 voturi pentru (dl.dep.prof.dr.Mircea Ifrim ( Grup Parlamentar al PPRM )  , dl.dep.dr.Ovidiu Brînzan ( Grup Parlamentar al PSD ) , dl.dep.dr.Diaconescu Renică ( Grup Parlamentar al PUR), dl.dep.dr.Boeriu Valeriu ( Grup Parlamentar al PNL ) , dl.dep.dr.Bonis Istvan ( Grup Parlamentar al UDMR ) , dl.dep.dr.Ciocâlteu Alexandru ( Grup Parlamentar al PPRM ) , dl.dep.dr.Dida Corneliu ( Grup Parlamentar al PSD ) , dl.dep.dr.Luchian Ion ( Grup Parlamentar al PNL ) , dl.dep.dr.Nechita Aurel ( Grup Parlamentar al PSD ), 1 vot împotrivă (dl.dep.dr.Paveliu Sorin ( Grup Parlamentar al PNL)  şi 2 abţineri ( dl.dep.dr.Câmpanu Liviu ( Grup Parlamentar al PNL ) şi dl.dep.Movilă Petre ( Grup Parlamentar al PD ) .

	a) Argumente pentru susţinerea amendamentului: În funcţie de eventualele rectificări bugetare şi de sumele disponibile şi echilibrul bugetar CNAS trebuie să aibă posibilitatea legală de a efectua plăţi şi în anul 2005, restul creanţelor urmând a fi plătite în trimestrul I al anului 2006.
b) Argumente pentru respingerea amendamentului:

Soluţia propusă în amendamentul dl.dep.dr.Paveliu Sorin va duce la blocarea de către furnizori a lucrărilor de medicamente către farmacii, la imposibilitatea farmaciilor de a-şi reface stocurile de medicamente, precum şi la refuzul acestora de a mai elibera reţete compensate şi gratuite. Prezentul proiect de lege, în forma înaintată de către Guvern vine în sprijinul populaţiei, detensionând situaţia creată şi oferă posibilitatea ca, prin negocieri, plata acestor datorii să se facă eşalonat.

	Camera Deputaţilor


                       PREŞEDINTE,                                                                                                            SECRETAR,

   DEP.ACAD.PROF.DR.MIRCEA IFRIM                                                                 DEP.DR.DIACONESCU RENICĂ

